******

**ПОЧИВКА НА ОСТРОВ ЛЕСБОС 2022**

*Изживейте незабравима почивка на остров Лесбос - Маслиновият бряг, мраморният Пергамон и Градината на Империята*

**8 дни/ 7 нощувки/ 7 закуски/ 1 вечеря**

**Автобусна програма**

**Маршрут:** София - Айвалък - остров ЛЕСБОС - Чанаккале – София

**Възможност за качване от:** ШЕЛ Пазарджик; OMV Пловдив и OMV Хасково

**1 ден/ София - Айвалък**

Отпътуване от София в 06:00 ч. Преминаване на Дарданелите по новият мост „Чанаккале 1915“ с основен отвор от 2023 м. Мостът ще надмине моста Акаши Кайкьо в Япония с 32 м. и става най-дългият висящ мост в света. Пристигане в Айвалък. Настаняване в хотел 3\*. Вечеря. Нощувка.

**2 ден/ Айвалък – Бергама – остров Лесбос**

Закуска. Ще отпътуваме за Бергама (Пергамон) – един от най-великите градове на Античния свят, познат със своя разкошен Акропол, храма на Атина, Дворците на Елинските царе, олтара на Зевс, Храма на Траян, мраморните храмове на Деметра, огромния античен театър и знаменитата Бергамска библиотека – единствената съперница на Александрийската. Ще продължим към Асклепион – първата болница в човешката история, основана от Асклепий. Сред колоните на някогашния импозантен комплекс се е прилагало лечение със змийска отрова, останало и до днес като знак на фармацията. Отпътуваме с ферибот (1.30 мин.) за остров Лесбос – третия по големина гръцки остров, дом и вдъхновение на поети (Сафо 7 век пр.н.е.-6 век пр.н.е.), певци и художници. Островът е наричан от турците „Градината на империята” заради 12 000 000 маслинови дръвчета, засадени тук. Настаняване в хотел Афродита бийч 3\*. Нощувка.

**3 ден/ Митилини - Плумари**

Закуска. Свободно време за почивка на остров Лесбос или по желание - екскурзия до столицата на остров Лесбос – Митилини. Ще посетим Византийската крепост на Юстиниан и катедралата „Св. Атанасий“. Ще продължим към богато украсената катедрала „Св. Терапон“, построена в стил постбарок, статуята на свободата и старогръцкия амфитеатър - Архайо театро, единственият запазен паметник от древния град Митилини. Свободно време за обяд. Ще продължим към Пломари. Архитектурата на града е удивителна със своите огромни, разноцветни къщи, малки зехтинови фабрики и тесни улички, кацнали живописно върху огромна канара. Жителите на града се гордеят със световноизвестното си узо „Пломари” и музеят "Барбаянис", където можем да наблюдаваме процеса на производство на анасоновата напитка. Свободно време за разходка и пазаруване. Връщане в хотела. Нощувка.

**4 ден/ остров Лесбос**

Закуска. Свободно време за плаж и почивка. Нощувка.

**5 ден/ Митимна и манастира Таксиархис**

Закуска. Свободно време за плаж или по желание екскурзия до селището Мантамадос и манастира Таксиархис, носещ името на светеца - покровител на острова. В манастира можете да се докоснете до барелефната икона на Таксиархис, единствената направена от глина и кръв на 17 монаси, които са срещнали смъртта си от мечовете на пирати. И тъй като никой не трябва да си тръгне от острова преди да е разгледал град Митимна / Моливдос / , ще спрем, за да разгледаме генуезкия замък, намиращ се сред колоритни къщи обвити с бръшлян и увенчани с червени покриви. Продължаваме към рибарското селце Петра, където ще изпитаме насладата от местните кулинарни изкушения, предлагани в крайбрежни таверни, окъпани в безбрежието на морската шир. Връщане в хотела. Нощувка.

**6 ден/ остров Лесбос**

Закуска. Свободен ден за плаж и почивка. Нощувка.

**7 ден/ остров Лесбос – Сигри**

Закуска. Свободно време за плаж или по желание - екскурзия до Сигри. Там е най-необичайната и поразяваща окото забележителност – „Каменната гора„ , която е своеобразен ботанически Помпей. Това природно чудо е резултат от изригването на вулкан милиони години назад, когато островът е бил покрит с гъсти тропически гори. Сега този вкаменен пейзаж привлича любопитството ни, тъй като рядко по света може да се види подобна гледка. Нощувка.

**8 ден/ остров Лесбос - София**

Закуска. Отпътуване с ферибот от остров Лесбос. Пристигане в София вечерта.

|  |  |  |  |  |
| --- | --- | --- | --- | --- |
| **Хотел  Афродита Бийч** [**http://aphroditehotel.gr**](http://aphroditehotel.gr) | **Възрастен в двойна стая** | **Единична стая** | **Трето легло в двойна стая** | **Дете от 0 до 5.99 г. с двама възрастни** |
| **04.06.22** | 630 лв. | 805 лв. | 595 лв. | 300 лв. |
| **03.09.22** | 650 лв. | 830 лв. | 635 лв. | 300 лв. |
| **17.09.22** | 630 лв. | 805 лв. | 595 лв. | 300 лв. |

**Важно:** Реално записаните данни от 2021 г. за температурите в началото на м. юни и първата половина на м. септември са между 24 и 30 градуса С, а на водата 21 - 23 градуса С

**Пакетната цена включва:**

\* транспорт с лицензиран автобус 3 \*;

\* пътни и магистрални такси;

\* фериботни билети Айвалък – Лесбос - Айвалък

\* 1 нощувка със закуска и вечеря в Айвалък хотел 3\*;

\* 6 нощувки със закуски на о-в Лесбос хотел Афродита бийч 3\* на първа линия на най- красивия плаж в Лесбос - залива Ватера;

\* безплатни чадъри и шезлонги на плажа и басейна

\* безплатен Wi-Fi на теритирията на хотела и в стаите

\* Гръцка вечер с жива музика

\* екскурзия до Пергамон и Асклепиона

\*Медицинска застраховка с асистънс на “Bulstrad Life Vienna Insurance Group” с покритие 5000 euro

\* водач / екскурзовод от фирмата организатор по време на целото пътуване

\* **Доплащане за застраховка на лица от 71 г. до ненавършени 80 г.** – 13 лв.

**Пакетната цена не включва :**

\* вечери в ресторанта на хотела на блок маса - 14 евро на човек на ден

\* екскурзия до столицата Митилини и Плумари – 20 евро– при минимум 20 туристи

\* екскурзия до манастира Таксиархис и Митимна - 20 евро– при минимум 20 туристи

\* екскурзия до Сигри / каменната гора / - 20 евро – при минимум 20 туристи

\* Входна такса за Пергамон - 35 TL

\* Входна такса за Асклепиона - 30 TL

\* ползване на лифт до Акропола в Бергама - 15 TL

\* Начин на плащане: депозит – 30% от пакетната цена при резервация, доплащане – до 20 дни преди отпътуване.

\* Минимален брой туристи за осъществяване на екскурзията: 35 туристи.

\* Срок за уведомяване при недостигнат минимален брой туристи: 20 дни преди началната дата.

\* Необходими документи: задграничен паспорт; няма визови, санитарни и медицински изисквания; за деца до 18 г,. пътуващи с един или без родител, нотариално заверено пълномощно от единия или двамата родители!

\* Туроператорът си запазва правото да прави промени в реда на екскурзиите и часовете им на провеждане по време на програмата

\* Застраховките Помощ при пътуване в чужбина и Отмяна на пътуване се сключват със ЗАД „Армеец“, или “Bulstrad Life Vienna Insurance Group”.

\* Използвани транспортни средства по програмата: автобус.

**Условия за анулация:**

В случай на отказ от пътуването и прекратяване на договора от страна на Потребителя, Туроператорът удържа следните неустойки: | при наличие на повече от 30 дни преди датата на отпътуване – неустойка не се удържа;

| от 29-ия до 20 – ия календарни дни преди датата на заминаване се удържа 100% от внесеният депозит;

| от 20-ия до 10 - ия календарен ден преди датата на заминаване се удържа 75% от общата цена на организираното пътуване;

| под 10 календарни дни се удържа 100% от стойността на организираното пътуване

**Застраховка „Отмяна от пътуване“/препоръчителна/:** предоставяме възможност за сключване на допълнителна застраховка “Отмяна на пътуване” по чл. 80, ал. 1, т.14 от Закона за туризма, покриваща разходите за анулиране на пътуването, за съкращаване и прекъсване на пътуването, поради здравословни причини на пътуващия, негови близки, неотложно явяване на дело, съкращаване от работа и др. Стойността на застраховката се изчислява на база крайна дължима сума по договора, като има значение и възрастта на Потребителя. В зависимост от възрастта на туриста стойността на застраховката е между 2.5% и 4.5% върху крайната дължима сума по договора за организирано пътуване.

**Туроператор “ТА Мондел Травел” е застрахована по смисъла на чл. 97, ал.1 от Закона за туризма в застрахователна компания „ЛЕВ ИНС“АД със застрахователна полица  
/валидна от 31.07.2021 г. до 30.07.2022 г./**

